שיאנג-צ'י

המטרה

לגרום למצב בו הגנרל היריב נמצא בסכנת שבייה ואינו יכול לצאת ממנה.

הלוח

(אותיות מסורתיות: 棋盤, אותיות מופשטות: 棋盘, פין-יין: qí pán, קנטונזית: kei4 pun4)
הלוח מורכב מעשרה קווים אופקיים ותשעה אנכיים. את הכלים מניחים על ההצטלבויות ביניהם כמו בג'אנג-גי (שחמט קוריאני) ובגוֹ, גוֹמוֹקוּ ורֶנְג'וּ ובניגוד למשחקים אחרים בהם הכלים מונחים על המשבצות. בין הקו האופקי החמישי והשישי נמצא הנהר (באותיות מסורתיות ומופשטות: 河 פין-יין: hé, קנטונזית: ho4. מסומן בדרך כלל בצירוף 楚河 (פין-יין: chǔ hé, קנטונזית: co2 ho4, פירוש: נהר צ'ו), ובצירוף 漢界 (באותיות מסורתיות, באותיות מופשטות: 汉界, פין-יין: hàn jiè, קנטונזית: hon3, פירוש: עולם החאן). הצירופים האלה הם התייחסות למלחמת חאן-צ'ו) ובתחום בין הקו האופקי הראשון לשלישי ובין שלושת הקווים האנכיים המרכזיים נמצאת הטירה האדומה (באותיות מסורתיות ומופשטות: 宮 פין-יין: gōng, קנטונזית: gung1), ובין הקו האחרון לשביעי ובין שלושת הקווים האנכיים המרכזיים נמצאת הטירה השחורה. בין הפינות של הטירות האלה ישנם שני קווים אלכסוניים. הערה: מצב בו יש שני כלים על אותה הצטלבות הוא בלתי אפשרי. (עוד על כך למטה.)

הכלים

(אותיות מסורתיות ומופשטות: 棋子, פין-יין: qí zǐ, קנטונזית: kei4 ci4)
כל שחקן (ישנם שני שחקנים, בעל הצבא האדום ובעל הצבא השחור, הנקראים בקיצור אדום ושחור בהתאמה) מתחיל את המשחק עם שישה-עשר כלים. הכלים הם דסקיות עגולות בעלות אות אחת כתובה עליהן. בעבר הכלים היו דסקיות עץ עליהן נחרטה האות, אך כיוון שהדסקית לא נצבעה, על כלים זהים נחרטו אותיות שונות על-מנת להבדיל בין הצבעים. כיום הדסקיות נצבעות, אך עדיין כותבים אותיות שונות. כלי המשחק עדיין עשויים עץ, אך לפעמים משתמשים בפלסטיק במקומו או, בסטים יותר יקרים, בירקן. ישנם גם כלי שיאנג צ'י בצורת פסלים ממתכת.

סידור הכלים

על השורה הראשונה (מזווית ראייתו של השחקן שבבעלותו הכלים) מונחים כל הכלים למעט התותחים והחיילים, לפי הסדר, משמאל לימין:
מרכבה, סוס, פיל, מנדרין, גנרל, מנדרין, פיל, סוס, מרכבה.
על השורה השנייה מדלגים.
על השורה השלישית מניחים את שני התותחים על ההצטלבות השנייה הכי ימנית ועל השנייה הכי שמאלית.
על השורה הרביעית מניחים את החיילים על כל הצטלבות שנייה, החל מהימנית הקיצונית וכלה בשמאלית הקיצונית.

תנועת הכלים

לשחקן מותר להזיז את אחד מכליו פעם אחת בתור, לפי הגבלות אלה:

הגנרל

הגנרל זז בצעד (תנועה לצומת הקרובה, בצעד אלכסוני או לא) אורתוגונאלי (לא אלכסוני) אחד בתוך הטירה. אין באפשרותו לצאת ממנה. אסור לגרום לו לעמוד מול הגנרל היריב על אותו הטור כאשר אין שום כלי העוד ביניהם (מצב זה נקרא "הגנרלים עומדים עירומים אחד מול השני"), בניגוד לג'אנג-גי, בו אם השחקן שלא גרם למצב זה מפְסִיקוֹ, המשחק נגמר בתיקו.

המנדרינים

המנדרינים זזים צעד אחד אלכסוני בתוך הטירה. אין באפשרותם לצאת ממנה.

הפילים

הפילים זזים בדיוק שני צעדים באלכסון בתור. אין באפשרותם לחצות את הנהר, לכן הם כלים הגנתיים בלבד.

הסוסים

הסוסים זזים צעד אורתוגונאלי ואחריו צעד אלכסוני. לא ניתן לוותר על אף אחד מצעדים אלה. בניגוד לשחמט, אין באפשרות הסוסים לדלג במקרה ויש כלי בנקודת הפנייה שלהם.

המרכבות

המרכבות זזות בצעדים אורתוגונאלים בלתי-מוגבלים בכמותם*.

החיילים

החיילים זזים צעד אחד קדימה לפני חציית הנהר או צעד אחד לצדדים אחריה. עם הגעתם לשורה האחרונה, הם מאבדים את יכולתם להתקדם (בניגוד לשחמט, בו הם משנים את צורתם).
פירוש הביטוי "ללא הגבלה" פירושו שהכלי יכול לזוז באותו מסלול (בלי לשנותו באמצע ההליכה), אך לפי הגבלות השבייה.

תיעוד המשחק

בספר "השחמט של סין" מופיעה שיטה בה הטורים ממוספרים מ-1 עד 9, מימין לשמאל, והשורות ממוספרות מ-1 עד 10, מהרחוקה לקרובה. ("שמאל", "ימין", "קרוב" ו"רחוק" ביחס לשחקן שמניע את הכלי.)
זו התבנית לפיה כותבים את המהלך:
(שם הכלי) (שורה קודמת)(טור קודם)-(שורה חדשה)(טור חדש)
מהלך לדוגמה יכתב כך:
1. 炮 41-71, 馬 38-46

קיצורים

השמות נכתבים בדרך כלל בקיצורים של השמות האנגליים של הכלים כך:
גנרל: G או K
מנדרין: M או A
פיל: E
סוס: H
צריח: R (הוא אינו מסומן באות C על-מנת לא לבלבל בינו לבין התותח)
תותח: C
חייל: S או P